Selliseid rangeid reegleid, mis laienevad ka eraomandisse kuuluvatele massiteabevahenditele, peab  õigustatuks ka parlamendi meediakomisjoni esimees Kirill Lutšinski (Lucinschi), kes muretseb väga selle pärast, et erinevad kanalid tulevad Moldova turule mitte reklaamimüügist või muudest ärituludest saadud raha abil, vaid seetõttu, et neid kasutavad poliitilise propaganda vahendina tundmatud välismaised sponsorid. Seda, et Kirill endise Moldova presidendi Petru Lutšinski pojana kogus oma tohutu varanduse meediaäris, edastades Moldovas algul Pervõi Kanali saateid ja praegu NTV kanalit, teavad kõik.